बेजों लोगोसेनो राज्योआव जायफोर हिन्जावसाफोरनि बिमा बिफाया मुलुगनाङैनो गिख्रंथावनायै साग्लोबसारनाय कर’ना भाइरासजों जिउ गारनो गोनां जाबाय बै हिन्जावसाफोरनि थाखाय अनसुंथाय फोसावदों आसाम सरकारा। आसामनि गाहाइ मन्थ्रि हिमन्त बिश्व शर्माया मैया मोनसे प्रेस बिबुंसारनि गेजेरजों फोरमायदोंदि, राज्योनि जायफोर हिन्जावसाफोरा कर’ना भाइरासनि गाग्लोबनायजों गावनि बिमा बिफाफोरनि जिउखौ खोमानानै लानो गोनां जाबाय बै हिन्जावसाफोरनो बिनि हाबानि समाव सरकारि अनसुंथाय महरै 1 थला सनाजों लोगोसे 50,000 रां अनसुंथाय होनाय जागोन।